**ΔΕΛΤΙΟ ΤΥΠΟΥ – 4/10/2023**

**Εκδήλωση με τίτλο   
«Πολιτισμός: Το μεγάλο ανταγωνιστικό μας πλεονέκτημα»**

Η **διαNEOσις** και ο **Σύλλογος Οι Φίλοι Της Μουσικής** διοργανώνουν από κοινού μία δημόσια εκδήλωση για το θέμα του πολιτισμού στην Ελλάδα, την Τετάρτη 18 Οκτωβρίου 2023 στο Μέγαρο Μουσικής Αθηνών.

Την Τετάρτη 18 Οκτωβρίου 2023, η διαΝΕΟσις και ο Σύλλογος Οι Φίλοι Της Μουσικής διοργανώνουνεκδήλωση με τίτλο «Πολιτισμός: Το μεγάλο ανταγωνιστικό μας πλεονέκτημα». Η σπονδυλωτή αυτή εκδήλωση θα πραγματοποιηθεί στο Μέγαρο Μουσικής Αθηνών, σε δύο διαφορετικές αίθουσες, με αφορμή τα 70 χρόνια παρουσίας του Συλλόγου Οι Φίλοι Της Μουσικής και τη δημοσίευση της νέας έρευνας της διαΝΕΟσις ειδικά για τον πολιτισμό στην Ελλάδα.

Στόχος της εκδήλωσης είναι η διερεύνηση ζητημάτων αιχμής και επικαιρότητας που αφορούν τον πολιτισμό ως δημιουργό κοινωνικών αξιών και η πρόταση λύσεων στα προβλήματα που εξακολουθούν να ταλανίζουν τον χώρο.

Οι λεπτομέρειες, οι ομιλητές και η δομή της εκδήλωσης περιλαμβάνονται στο παρακάτω πρόγραμμα:

**Αίθουσα Γιάννης Μαρίνος**

**16:00 – 16:45** Συζήτηση με θέμα «Πολιτιστική ταυτότητα και νεολαία: μέθοδοι προσέγγισης»

* **Εριφύλλη Μαρωνίτη**, Συντονίστρια Athens Culture Net
* **Μπέττυ Τσακαρέστου**, Αναπληρώτρια Καθηγήτρια στο Πάντειο Πανεπιστήμιο
* **Πρόδρομος Τσιαβός**, Διευθυντής Ψηφιακής Ανάπτυξης και Καινοτομίας του Ιδρύματος Ωνάση

Συντονισμός: **Στεφανία Μεράκου**, Διευθύντρια Μουσικής Βιβλιοθήκης «Λίλιαν Βουδούρη»

**17:00 – 17:45** Συζήτηση με θέμα «Υγειονομική κρίση και πολιτισμός»

* **Χριστίνα Αναγνωστοπούλου**, Αναπληρώτρια Καθηγήτρια στο Τμήμα Μουσικών Σπουδών ΕΚΠΑ - Επιστημονική Συνεργάτιδα στο Αιγινήτειο Νοσοκομείο
* **Σοφία Χανδακά**, Συνιδρύτρια Co-museum - Επιμελήτρια Πολιτισμών του Κόσμου στο Μουσείο Μπενάκη
* **Θανάσης Δρίτσας**, Καρδιολόγος - Συνθέτης

Συντονισμός: **Ηλίας Νικολαΐδης**, Διευθυντής Περιεχομένου της διαΝΕΟσις

**Αίθουσα Δημήτρης Μητρόπουλος**

**18:30 – 19:00** Προσέλευση

**19:00 – 19:30** Χαιρετισμοί

* **Λίνα Μενδώνη**, Υπουργός Πολιτισμού (tbc)
* **Δημήτρης Δασκαλόπουλος**, Πρόεδρος & Ιδρυτής της διαΝΕΟσις
* **Πάνος Δημαράς**, Πρόεδρος του Συλλόγου Οι Φίλοι Της Μουσικής

**19:30 – 19:50** Παρουσίαση Μελέτης διαΝΕΟσις για τον Πολιτισμό στην Ελλάδα

**Χρήστος Καρράς**, Συντονιστής της μελέτης και Σύμβουλος πολιτιστικής στρατηγικής, Senior Consultant στο Ίδρυμα Ωνάση και Senior Associate AEA Consulting

**19:50 – 20:30** Συζήτηση

* **Μαριάννα Κάλμπαρη**, Καλλιτεχνική Διευθύντρια του Θεάτρου Τέχνης Κάρολος Κουν
* **Συραγώ Τσιάρα**, Διευθύντρια της Εθνικής Πινακοθήκης
* **Αλέξανδρος Χαρκιολάκης**, Διευθυντής του Συλλόγου Οι Φίλοι Της Μουσικής
* **Χρήστος Χωμενίδης**, Συγγραφέας

Συντονισμός: **Φαίη Μακαντάση**, Διευθύντρια Ερευνών της διαΝΕΟσις

**20:30** Μουσικό Μέρος: Νικολία Γαρουφαλίδου (βιολί), Διονύσης Μαλλούχος (πιάνο)

**21:00** Cheese & Wine

Η σχετική μελέτη της διαΝΕΟσις επιχειρεί μία πλήρη χαρτογράφηση του τομέα του πολιτισμού στην Ελλάδα. Με ποιους τρόπους μπορεί να συμβάλλει ο πολιτισμός στην παραγωγή κοινωνικής και οικονομίας αξίας; Πώς θα μπορούσε η χώρα μας να αξιοποιήσει καλύτερα τους Πολιτιστικούς και Δημιουργικούς Τομείς; Τα τελευταία χρόνια έχει ενταθεί ο διάλογος για τους τρόπους με τους οποίους ο πολύπλευρος τομέας του πολιτισμού μπορεί να αποτελέσει μοχλό βιώσιμης ανάπτυξης, αναζωογόνησης περιοχών και αναπτυξιακό εργαλείο.

Η έρευνα φιλοδοξεί να ανοίξει μια σειρά συζητήσεων και νέων ερευνητικών προσπαθειών για τον σύγχρονο ρόλο του πολιτισμού στην κοινωνία και στην οικονομία της Ελλάδας. Στο πλαίσιο αυτό, η συγγραφική ομάδα εστιάζει σε οκτώ θεματικές περιοχές και καταλήγει σε συγκεκριμένες παρεμβάσεις που θα μπορούσαν να αποτελέσουν τη βάση για πολιτιστικές πολιτικές με στοχευμένες, αναπτυξιακές δράσεις**.**

**Πρόσβαση: Είσοδος ελεύθερη** με δελτία προτεραιότητας

Η διάθεση εισιτηρίων θα ξεκινήσει στις 13/10, εδώ: <https://www.megaron.gr/event/politismos-to-megalo-antagonistiko-mas-pleonektima/>

**Περισσότερες πληροφορίες**

Μαριάννα Αναστασίου | e-mail : [manastasiou@megaron.gr](mailto:manastasiou@megaron.gr) | τηλ. 210-7282771

Αρελίνα Μεράκου | e-mail: [arelina.m@dianeosis.org](mailto:arelina.m@dianeosis.org) | τηλ. 213 0023 000, 6972622574